钦定古今图书集成/理学汇编/经籍典/第139卷 > 《汉韩婴诗外传三》 > 《我将》
## 钦定古今图书集成/理学汇编/经籍典/第139卷 > 《汉韩婴诗外传三》 > 《我将》

梁山崩，晋君召大夫伯宗。道逢辇者，以其辇服其道。
伯宗使其右下欲鞭之。辇者曰：“君趋道岂不远矣？不
知事而行，可乎？”伯宗喜，问其居，曰：“绛人也。”伯宗曰：“子
亦有闻乎？”曰：“梁山崩，壅河，顾三日不流，是以召子。”伯
宗曰：“如之何？”曰：“天有山，天崩之；天有河，天壅之。伯宗
将如之何？”伯宗私问之，曰：“君其率群臣素服而哭之。
既而祠焉，河斯流矣。”伯宗问其姓名，弗告。伯宗到，君
问伯宗，以其言对。于是君素服率群臣而哭之，既而
祠焉，河斯流矣。君问伯宗：何以知之？伯宗不言，受辇
者诈以自知。孔子闻之曰：“伯宗其无后，攘人之善。《诗》
曰：‘天降丧乱，灭我立王’。”又曰：“畏天之威，于时保之。”